open-index/open-wikipedia-markdown huggingface dataset:
আজরিস্তান জেলা

**আজরিস্তান** (, ),আফগানিস্তানের পশ্চিম গজনী প্রদেশ এর একটি জেলা।

২০০১ সালে এই জেলার জনসংখ্যা গণনা করা হয় ৬২,০২৮ জন, যাদের অধিকাংশই মোল্লা খালি উপজাতিভুক্ত ঘালিজি পশতুন। সংগর এই জেলার প্রধান নগরী যা জেলার মূল কেন্দ্রে অবস্থিত। জেলার অধিকাংশ লোক জিখাই নদীর উপাত্যকায় বাস কর এবং কৃষির উপর নির্ভর করে। কৃষি এখানকার অর্থনীতির প্রধান চালিকা শক্তি।
বিগত দশকের তীব্র শীত ও খরার কারণে এখানকার অর্থনীতি ও স্বাভাবিক জীবনের উপর বিরূপ প্রতিক্রিয়া সৃষ্টি হয়।

## ভূ-প্রকৃতি
আজরিস্তানের মোট আয়তন এবং কয়েকটি উপাত্যকা নিয়ে গঠিত। শাহ তুস আকা ঘরএবং কৈশাফিল পাহাড় আজরিস্তানকে ঘিরে আছে এবং পাহাড়গুলো প্রাকৃতিক বেষ্টনী হিসেবে কাজ করে। আজরিস্তানের সাথে উত্তর-পূর্বের মালিস্তান জেলা, পূর্বের ঘিজাউ জেলা এবং দায়া ছোপান জেলার সাথে কোন প্রাকৃতিক সীমানা নেই।

এই জেলার সবেচয়ে কাছের শহর হল গজনী যা জেলার পশ্চিমে অবস্থিত। আজরিস্তান কয়েকটি পর্বতের কূলে, যা শাহ তুস বাবা পর্যন্ত বিস্তৃত,অবস্থিত। এলাকাটি অনিয়মিতভাবে গঠিত, এর কিছু অংশ পশ্চিমে, কিছু অংশ পূর্ব দিকে বিস্তৃত, কিন্তু প্রধান অংশটুকু উত্তর-দক্ষিণের দিকে বিস্তৃত। পর্বতগুলো অনেক ছোট ছোট উপাত্যকাকে বেষ্টন করে আছে। জিখাই নদী উপাত্যকার মধ্য দিয়ে প্রবাহিত হয়েছে। নদীটি এখানকার পানির প্রধান উৎস, বিশেষ করে কৃষি কাজের জন্য।

  
## জনমিতি
ঐতিহাসিকভাবে আজরিস্তানন উরুজগান প্রদেশ এর অংশ ছিল, তখন এটিকে দায়া বলা হত। ১৮০০ সালে হহাজারা রোরাল জেলাট দখল করে নেয়। মোল্লাখাইল খান কর্তৃক প্রণীত একটি চুক্তি যা একটি গৃহযুদ্ধের সমাপ্তি ঘটায় তাতে বিষয়টি উল্লেখ রয়েছে।
জেলাটি ক্ষুদ্র নৃগোষ্ঠী হাজরা সম্প্রদায় অনুসারী পশতুন অধ্যুষিত।

## জনমিতি
ঐতিহাসিকভাবে আজরিস্তানন উরুজগান প্রদেশ এর অংশ ছিল, তখন এটিকে দায়া বলা হত। ১৮০০ সালে হহাজারা রোরাল জেলাট দখল করে নেয়। মোল্লাখাইল খান কর্তৃক প্রণীত একটি চুক্তি যা একটি গৃহযুদ্ধের সমাপ্তি ঘটায় তাতে বিষয়টি উল্লেখ রয়েছে।
জেলাটি ক্ষুদ্র নৃগোষ্ঠী হাজরা সম্প্রদায় অনুসারী পশতুন অধ্যুষিত।

## অর্থনীতি
আজরিস্তানের অর্থনীতি ব্যাপকভাবে কৃষি এবং অন্যান্য স্থানীয়ভাবে উৎপাদিত পণ্যের উপর নির্ভরশীল। ২০০৯ সালের একটি গবেষণাপত্র দেখা যায় আজরিস্তানের লোকজন আলফ্লফা খায় য় তাতাদের শরীরের পাচক বব্যবস্থার জন্য ক্ষতিকর। এখানাকার স্বাস্থ্যসেবা খুবই অপ্রতুল।

## তথ্যসূত্র

## বহিঃসংযোগ
* Map of Settlements AIMS, May 2002
* 
* 

বিষয়শ্রেণী:গজনি প্রদেশের জেলা
গোপাল কৃষ্ণ মহারত্ন

**শ্রী গোপাল কৃষ্ণ মহারত্ন** (এমপি) ছিলেন মহান মুক্তিযুদ্ধের সংঘঠক। তিনি ছিলেন সর্বদলীয় সংগ্রাম পরিষদের সদস্য। ১৯৭১ সালের এপ্রিল মাসে হবিগঞ্জের মাধবপুর থানার তেলিয়াপাড়া চা বাগানে স্থাপিত হয় মুক্তিবাহিনীর সদর দপ্তর এবং এই পরিষদের সমন্বয়ক হিসাবে তেলিয়াপাড়া চা বাগানে গঠিত হয় ছাত্র সংগ্রাম পরিষদ। স্বাধীনতা যুদ্ধে সর্বদলীয় সংগ্রাম পরিষদ গঠনে **শ্রী গোপাল কৃষ্ণ মহারত্ন** উল্লেখযোগ্য ভূমিকা পালন করেন।

## প্রাথমিক জীবন

শ্রী গোপাল কৃষ্ণ মহারত্ন বাংলাদেশের হবিগঞ্জ জেলার বানিয়াচং উপজেলার সভ্রান্ত শিক্ষানুরাগী হিন্দু জমিদার পরিবার **'মহারত্ন জমিদার বাড়ী**' তে জন্মগ্রহণ করেন। সমাজসেবামূলক নানান কর্মকাণ্ডের জন্য দাতা পরিবার হিসেবেও মহারত্ন বাড়ির সুনাম বৃহত্তর সিলেট সহ হবিগঞ্জ জেলা জুড়ে ছড়িয়ে আছে।

কালের সাক্ষী হিসেবে আজও রয়েছে একাধিক শিক্ষা প্রতিষ্ঠান, ধর্মীয় ও সামাজিক প্রতিষ্ঠান, সরকারী সাব রেজিস্টার অফিস (ভূমি অফিস), সুবিশাল খেলার মাঠ (জুয়েল ফিল্ড), ঐতিহ্যবাহী শতবর্ষীয় ফুটবল ক্লাব (জুয়েল ক্লাব), বাবুর বাজার, অসংখ্য রাস্তা-ঘাট, পুকুর-দীঘিসহ সর্বসাধারণের জন্য উন্মুক্ত অসংখ্য জনহিতকর সেবামূলক স্থাপনা।

পূর্বপুরুষদের নানান জনহিতকর সমাজসেবামূলক কর্মকাণ্ডের অংশ হিসেবেই পরিবারের অন্যান্য ভাই-বোনের সাথে ছোটবেলা থেকেই নানান সামাজিক, সাংস্কৃতিক ও সেবামূলক কর্মকাণ্ডের সাথে শ্রী গোপাল কৃষ্ণ মহারত্ন ওতপ্রোতভাবে জড়িত ছিলেন। যার ফলস্বরূপ পারিবারিকভাবেই পেয়েছিলেন সমাজসেবার প্রাথমিক হাতেখড়ি।

## রাজনৈতিক জীবন
বৃহত্তর সিলেট অঞ্চলের মুক্তিযুদ্ধ সংগঠনে হবিগঞ্জের নেতৃবৃন্দ অগ্রণী ভূমিকা পালন করেন। এখান থেকে মুক্তিযোদ্ধাদের জন্য প্রেরিত অস্ত্রশস্ত্র ও রসদপত্র দিয়ে বৃহত্তর সিলেট অঞ্চলের বিভিন্ন স্থানে যুদ্ধ শুরু হয়। যুদ্ধ শুরু হওয়ার পূর্বে এডভোকেট মোস্তফা আলী এমএনএ, কমান্ড্যান্ট মানিক চৌধুরী এমএনএ, লেঃ কর্ণেল (অব.) এম.এ. রব এমএনএ, গোপাল কৃষ্ণ মহারত্ন এমপিএ, এনামুল হক মোস্তফা শহীদ এমপিএ, মৌলানা আসাদ আলী এমপিএ, ডা. আবুল হাসিম এমপিএ, আব্দুল আজিজ চৌধুরী এমপিএ, এডভোকেট আফছর আহমদ, এডভোকেট চৌধুরী আব্দুল হাই, এডভোকেট সৈয়দ আফরোজ বখত, এডভোকেট মো. জনাব আলী, শ্রী কৃপেন্দ্র বর্মণ, মো. ইয়াকুত চৌধুরী প্রমুখের সমন্বয়ে গঠিত হয় সর্বদলীয় সংগ্রাম পরিষদ। এই পরিষদের সমন্বয়ক হিসাবে গঠিত হয় ছাত্র সংগ্রাম পরিষদ।

## তথ্যসূত্র

বিষয়শ্রেণী:বাংলাদেশী রাজনীতিবিদ
বিষয়শ্রেণী:বাংলাদেশী হিন্দু
বিষয়শ্রেণী:হবিগঞ্জ জেলার ব্যক্তি
গোয়াদার উপসাগর

**গদর উপসাগর** হল পাকিস্তান -এর জলসীমায় অবস্থিত একটি উপসাগর।এটি  দীর্ঘ ও  চওড়া।উপসাগরটি ওমান উপসাগর এর সঙ্গে যুক্ত।এই উপসাগর আরব সাগর এর সম্প্রসারিত অংশ।গদর উপসাগরের উপকূল ভাগ পাকিস্তান ও ইরান এ সেনডি মাকরান উপকূল হিসাবে পরিচিত।এই উপকূল থেকে ৫০ কিলোমিটার দূরে আরব সাগর এর জলসীমা শুরু হয়েছে।গদর শহর ও গদর বন্দর এই উপসাগরের তীরে অবস্থিত।বর্তমানে এই উপসাগর আন্তর্জাতিক ভূরাজনীতির অংশে পরিনিত হয়েছে গদর বন্দর কে কেন্দ্র করে।উপসাগরটি গড়ে ৭০ মিটার গভীর।সর্বোচ্চ ১০০ মিটারের এর মত গভীর।

## অবস্থান

গদর উপসাগরের পূর্বে ও দক্ষিণে রয়েছে আরব সাগর ,পশ্চিমে রয়েছে ওমান উপসাগর এবং উত্তরে রয়েছে পাকিস্তান।এই উপসাগরের কিছুটা পশ্চিমে রয়েছে বিখ্যাত হরমুজ প্রনালি ও পারস্য উপসাগর।এই উপসাগরটি ২৪.৮০ থেকে ২৫.০৭ উত্তর ও ৬১.৯০ থেকে ৬২.৩২ পূর্বে  অবস্থিত।উপসাগরটির উপকূলভাগে পাহারি ভূমি ভাগ রয়েছে।

## গদর ও গদর বন্দর

এই উপসাগর থেকেই এর উপকূলে অবস্থিত পাকিস্তান-এর নতুন বন্দর নগরীর  ও বন্দরের নাম হয়েছে গদর।এই বন্দরটি চিন তৈরি করছে।এই বন্দর থেকে চিনর কাশগড় পর্যন্ত অর্থনৈতিক করিডর গড়া হবে।ফলে এই অর্থনৈতিক করিডর এর কারণে গদর উপসাগর বিশ্ব ভূ-রাজনীতিতে একটি গুরুত্ব পূর্ন অংশে পরিনত হয়েছে। উপসাগরকে কেন্দ্র করে পাকিস্তান সরকার এক বিশাল অর্থনৈতিক মূলক কর্মযোগ্য শুরু করে উপসাগরের উপকূলিও এলাকায় ২০০২ সালে।এই সময় এই উপসাগরের উপকূল ধরে করাচি থেকে পাশনি ও ওরমারা হয়ে গদর পর্যন্ত মাকরান কোস্টাল হাইওয়ের নির্মাণ শুরু হয়।এটি ২০০৪ সালের মধ্যে সম্পূর্ণ হয়।এই মহাসড়ক পাকিস্তানের প্রধান বাণিজ্য শহর ও বন্দর নগরী করাচির সঙ্গে গদর উপসাগরের তীরে অবস্থিত নতুন বন্দর নগরী গদর এর বন্দর গদর বন্দরকে যুক্ত করেছে।

## অর্থনীতি
গদর উপসাগরকে কেন্দ্র করে এই এলাকাতে সমুদ্রের মৎস্য আহরণ ও মৎস্য প্রক্রিয়াকরণ শিল্প গড়ে উঠেছে ।এই মৎস্য আহরণে প্রধানত যুক্ত রয়েছে স্থানীয় জেলেরা। তারা নৌকা নিয়ে সমুদ্রে মাছ ধরতে যায় ও এই মাছ পরে বাজারজাত করা হয়। এই মৎস্য আহরণ করে গদর উপসাগরের বহু মানুষ জীবিকা নির্বাহ করে।

## তথ্যসূত্র

বিষয়শ্রেণী:আরব সাগর
বিষয়শ্রেণী:ভারত মহাসাগর
বিষয়শ্রেণী:গোয়াদার জেলা
ইরানীয় ধর্ম

**ইরানীয় ধর্ম** হচ্ছে বৃহত্তর ইরানে প্রতিষ্ঠিত ধর্মসমূহ।

## প্রাচীন যুগ

* প্রাক-ইন্দো-ইরানীয় ধর্ম প্রাক ইরানীয় ধর্ম: বিভিন্ন ধরনের বিশ্বাস এবং মতাদর্শ হতে পরবর্তীতে ইরানি জনগনের মধ্যে স্বদেশী ধর্মের উদ্ভূত হয়। এই ধর্ম ভারতীয় ধর্মসমূহকেও প্রভাবিত করে।

* জরাথুস্ট্রবাদ: বর্তমান দিনকার ইরানি জনগনের স্বদেশী নিজস্ব বিশ্বাস এবং চর্চার পৃষ্টপোষক। বর্তমান সময়ে জরাথুস্ট্রধর্ম একশিলা, সাসানিদ সময়ের সম্ভ্রান্ত ধর্মের ধারাবাহিক রূপ, প্রাচীনকালে এটার কতিপয় ভিন্নতা ছিল যা স্থান, গোত্র এবং ঐতিহাসিক কালের কিছুটা পার্থক্যের কারণে।
* জুরবানিজম: হাখমানেশী কালের শেষে, জরাথুস্ট্রবাদ ও জুরবানিধর্ম (জুরবানি জরাথুস্ট্রধর্ম) হিসেবে প্রমাণিত হয়, একটি একত্ব দ্বৈতবাদ যা সাসানিদ কালের শেষে অনুসরণ করা হত।
* মান্দাইজম: একটি নস্টিক একত্ববাদ যা প্রায় খ্রিস্ট পূর্ব ১ম শতকে মান্দা ডি-হেয়ি - "জীবনের জ্ঞান " হিসেবে পালিত হত। মান্দানি ভাবাদর্শ মূলত কতিপয় ধর্মীয় গোষ্ঠী এবং মতবাদের চেয়ে তাদের সাধারণ ঐতিহ্যের ভিত্তিতে গড়ে উঠেছে।
* ম্যানিকাইজম: ৩য় শতকের দ্বৈত নস্টিকধর্ম যা মান্দাইজম দ্বারা প্রভাবিত হয়েছে। ম্যানিকানরা "মহান পিতা"য় বিশ্বাসী (Aramaic: Abbā dəRabbūṯā, Persian: *pīd ī wuzurgīh*) এবং তাকে সর্বোচ্চ দেবতা(আলোর) হিসেবে মান্য করে।
* ম্যাজদাকিজম: ৫ম শতকের শেষে/৬ষ্ট শতকের শুরুতে প্রাক-সমাজতান্ত্রিক নস্টিকধর্ম যা ব্যক্তিগত সম্পত্তির সাথে পৃথক হয়ে যায়।

## মধ্য যুগ
কিছু ধর্মবাদীরা ইসলাম ধর্ম এবং স্থানীয় জরাথুস্ট্র ধর্মের প্রথার ভিন্ন চিন্তাধারার সন্নিবেশ করেছেন।
* ইসলামি শাসনের প্রথম থেকেই দেখা যায় পারস্য অতীন্দ্রিবাদ এর বিকাশ, যা পারস্য-ইসলামি সূফী একেশ্বরবাদের বাস্তবিক দৃষ্টিভঙ্গি সাথে স্বত্বা, জীবন এবং ভালবাসার একটি ঐতিহ্যগত ব্যাখ্যা দেয়। আধ্যাত্মিক সত্যের (ঈশ্বর) উপলব্ধি এই বিশ্বাসের বিকাশ ঘটায়, যা স্বর্গীয় ভালবাসার ভিত্তি হিসেবে অতীন্দ্রিবাদ অনুশীলনের মাধ্যম জাগ্রত হয়।
* কুররামাইটস্‌, ৯ম শতকের একটি ধর্মীয় ও রাজনৈতিক আন্দোলন, যা ৮ম শতাব্দীতে সুনপাডের নীতির উপর ভিত্তি করে প্রচলিত, যারা শিয়া ইসলাম এবং জরাথুস্ট্রবাদের মধ্যে সমন্বয় প্রচেষ্টার প্রচার করে। বাবাক খোররামদিনের অধীনে, আন্দোলনটি ব্যক্তিগত সম্পদ পুনঃবিতরণ এবং ইসলামের বিলুপ্তি খুঁজে।
* বিহাফারদিয়ানরা, ধর্মপ্রবক্তা বিহ্ফারের চারপাশে ৮ম শতাব্দীর একটি প্রীতি আন্দোলন। যদিও জরাথুস্ট্রবাদে আন্দোলনটির শিকড় বলে মনে করা হতো, বেহফরিদ এবং তার অনুসারীদের জরাথুস্ট্রবাদ ও ইসলাম উভয়ের ক্ষতির (জরাথুস্ট্রবাদীদের দ্বারা) অভিযোগে মৃত্যুদন্ড কার্যকর করা হয়।
* ইয়ার্সান, ইজান্দানিজমের একটি ধর্মীয় আদেশ, যা ১৬ শতকে প্রতিষ্ঠিত হয়েছে বলে মনে করা হয়। ইজান্দানিজম এক ঈশ্বরের সুস্পষ্ট বিশ্বাস হিসেবে একটি প্রাথমিক এবং পাঁচটি গৌণ অবতারের সাথে পবিত্র সাত গঠনের ঘোষণা দেয়।

## আধুনিক কাল
* আটস্যাগ দিন, ওসেটিয়া গোত্র ধর্মএর পুনঃজাগরণ
* রোশানিয়া আন্দোলন, পির রোশনের ঐন্দ্রজালিক শিক্ষার একটি সমষ্টি যা তার লোকেরা অনুসরণ করত।
* বাবিবাদ, মধ্য ১৯শতকের একটি একেশ্বরবাদী ধর্ম যা বাবের দ্বারা প্রতিষ্ঠিত, বাহাই ধর্মবিশ্বাসীরা অনুসরণ করে।
* বাহাই ধর্ম, ১৯শতকের পারস্য নির্বাসিত, বাহাউল্লাহর দ্বারা প্রতিষ্ঠিত একটি উদিত একেশ্বরবাদী ধর্ম।

## আরও দেখুন
* দাবেস্তানে মাজাহেব

## তথ্যসূত্র

* Alessandro Bausani, *Religion in Iran: From Zoroaster to Bahaullah*, Bibliotheca Persica, 2000
* Richard Foltz, *Religions of Iran: From Prehistory to the Present*, London: Oneworld, 2013.

## বহিঃসংযোগ

বিষয়শ্রেণী:ধর্ম
বিষয়শ্রেণী:এশিয়ার ধর্মবিশ্বাস
বিষয়শ্রেণী:ইরানি ধর্ম
বিষয়শ্রেণী:ইরানের সংস্কৃতি
বিষয়শ্রেণী:ইন্দো-ইউরোপীয় ধর্ম
তিব্বত মিনজু বিশ্ববিদ্যালয়

**তিব্বত মিনজু বিশ্ববিদ্যালয়** (), **তিব্বত ইউনিভার্সিটি ফর ন্যাশনালিটিস** নামেও পরিচিত, হল একটি চীনা বিশ্ববিদ্যালয় যা জাতিতাত্ত্বিক গোষ্ঠী, বিশেষ করে তিব্বতিদের শিক্ষিত করে তোলার জন্য় প্রতিষ্ঠিত হয়। তিব্বত স্বায়ত্তশাসিত অঞ্চলভুক্ত হলেও বিশ্ববিদ্যালয়টির অবস্থান প্রাদেশিক রাজধানী জি'আন এর নিকটবর্তী সানজাই প্রদেশের জিয়ানইয়াং শহরে।

## ইতিহাস
১৯৫৮ সালে *তিব্বত পাবলিক স্কুল* হিসেবে তিব্বত মিনজু বিশ্ববিদ্যালয় প্রতিষ্ঠিত হয়। তিব্বত স্বায়ত্তশাসিত অঞ্চলের সরকার কর্তৃক প্রতিষ্ঠিত প্রথম বিশ্ববিদ্যালয় এটি। ১৯৬৫ সালে বিশ্ববিদ্যালয়টি বর্তমানের নামধারণ করে।

## পর্যালোচনা
বিশ্ববিদ্যালয়টিতে প্রায় ৯,৪০০ জন শিক্ষার্থী রয়েছে, যার অর্ধেকেরও বেশি তিব্বতিসহ বিভিন্ন ক্ষুদ্র জাতিগোষ্ঠীর অন্তর্গত। এর অনুষদের সদস্যসংখ্যা ১,১০৫। বিশ্ববিদ্যালয়টি প্রায় ৪৩টি স্নাতকশ্রেণির এবং ২০টি স্নাতকোত্তর পর্যায়ের ডিগ্রী দিয়ে থাকে।

## উল্লেখযোগ্য প্রাক্তন শিক্ষার্থী
* বাসাং; তিব্বত স্বায়ত্তশাসিত অঞ্চলের প্রাক্তন সহ-সভাপতি
*লোসাং জামকান; তিব্বত স্বায়ত্তশাসিত অঞ্চলের সভাপতি

## স্থাপনা
বিশ্ববিদ্যালয়টিতে মূল ভবন, ল্যাবরেটরি ভবন, অফিস ভবন, লেকচার হল ইত্যাদি স্থাপনা রয়েছে।

## তথ্যসূত্র

বিষয়শ্রেণী:সানজাইয়ের কলেজ ও বিশ্ববিদ্যালয়সমূহ
বিষয়শ্রেণী:তিব্বতের কলেজ ও বিশ্ববিদ্যালয়সমূহ
বিষয়শ্রেণী:১৯৫৮-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৫৮-এর চীনা স্থাপনা
বিষয়শ্রেণী:জিয়ানইয়াং
বিষয়শ্রেণী:১৯৫৮-এ চীনে প্রতিষ্ঠিত
বিষয়শ্রেণী:১৯৫৮-এ প্রতিষ্ঠিত বিশ্ববিদ্যালয় ও কলেজ
মোসলেহউদ্দিন আহমেদ

**মোসলেহউদ্দিন আহমেদ** (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
মোসলেহউদ্দিন আহমেদের জন্ম নেত্রকোণা জেলার আটপাড়া উপজেলার মোসলহাট্টা গ্রামে। তার বাবার নাম ছামিরউদ্দিন মাস্টার এবং মায়ের নাম মেহেরুন নেছা। তার স্ত্রীর নাম মজিদা আহমেদ। এ দম্পতির চার ছেলে।  

## কর্মজীবন
১৯৭১ সালে পাকিস্তান সেনাবাহিনীর মেডিকেল কোরে হাবিলদার পদে কর্মরত ছিলেন মোসলেহউদ্দিন আহমেদ। মুক্তিযুদ্ধ শুরু হলে তিনি পালিয়ে যুদ্ধে যোগ দেন।

## মুক্তিযুদ্ধে ভূমিকা
হাওরবেষ্টিত এলাকা সুনামগঞ্জের ধর্মপাশা উপজেলা মুক্তিযুদ্ধের সময় ১১ নম্বর সেক্টরের রংড়া সাবসেক্টরের অধীনে ছিল। মুক্তিযোদ্ধারা জুলাই থেকে কয়েকবার এখানে আক্রমণ করেও এলাকাটি মুক্ত করতে পারেননি। মুক্তিবাহিনীর রংড়ার সাবসেক্টর কমান্ডারের নির্দেশে ধর্মপাশা মুক্ত করার জন্য দায়িত্ব পান মোসলেহউদ্দিন আহমেদ। তখন সেখানে আরও চারটি মুক্তিযোদ্ধার দল হাইড আউটে অবস্থান করছিল। গেরিলাযুদ্ধ করে ভালো ফল পাওয়া যাচ্ছে না, তাই সবাই মিলে সিদ্ধান্ত নিলেন সরাসরি যুদ্ধের। ১৯৭১ সালের অক্টোবর মাসের শেষ দিকে সব মিলিয়ে মুক্তিযোদ্ধাদের সংখ্যা প্রায় ২৫০ জন। মুক্তিযোদ্ধারা তিন দিক থেকে ধর্মপাশায় পাকিস্তানি অবস্থানে মোসলেহউদ্দিনের নেতৃত্বে আক্রমণ করলেন। তাদের প্রতিজ্ঞা, ধর্মপাশা মুক্ত করবেনই। সেদিন প্রচণ্ড যুদ্ধের পর একসময় শত্রু পক্ষের দিক থেকে গুলিবর্ষণ বন্ধ হয়ে গেল। মুক্তিবাহিনীর প্রচণ্ড আক্রমণে টিকতে না পেরে পাকিস্তানি বাহিনী তাদের সহযোগী রাজাকারসহ ধর্মপাশা থেকে পালিয়ে যায়। এই যুদ্ধে মোসলেহউদ্দিন অসীম সাহস ও বীরত্ব প্রদর্শন করেন। ধর্মপাশা সেদিন মুক্ত হয়। ধর্মপাশা মুক্ত হওয়ার পর কিছু অতি উৎসাহী মুক্তিযোদ্ধা আটপাড়া উপজেলার সুখাইড় ইউনিয়নের দেওশ্রী বাঙ্কারে যেতে চেষ্টা করেন। তখন শত্রুর গুলিতে শহীদ হন দেওশ্রী গ্রামের যুবক, মুক্তিযোদ্ধা মোফাজ্জল। শত্রুর বাঙ্কার থেকে শহীদ মোফাজ্জলের মৃতদেহ উদ্ধার করা ছিল খুবই কঠিন ও ঝুঁকিপূর্ণ। মোসলেহউদ্দিন সেদিন জীবনের ঝুঁকি নিয়ে শহীদ মোফাজ্জলের মৃতদেহ উদ্ধার করেন। মোসলেহউদ্দিন ধর্মপাশা ছাড়াও নেত্রকোণা জেলার মদন, মোহনগঞ্জ, জয়শ্রীসহ আরও কয়েক স্থানে যুদ্ধ করেছেন। মুক্তিযুদ্ধের সময় নেত্রকোণা মহেশখোলা সাবসেক্টরের অধীনে ছিল। মুক্তিযুদ্ধে সাহসী ও বীরত্বপূর্ণ ভূমিকা প্রদর্শনের জন্য মোসলেহউদ্দিন বীর প্রতীক খেতাব পেয়েছেন। 

## পুরস্কার ও সম্মাননা
* বীর প্রতীক

## তথ্যসূত্র

## পাদটীকা

* 

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:জীবিত ব্যক্তি
বিষয়শ্রেণী:নেত্রকোণা জেলার ব্যক্তি
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
ইথা

**ইথা** মালদ্বীপের রাঙ্গালি দ্বীপে অবস্থিত একটি রেস্তোরাঁ। দিবেহী ভাষায় এনামের অর্থ 'মুক্তা'। সমুদ্রতলদেশীয় রেস্তোরাঁ হিসেবে এটি, ২০০৫ সালের ১৫ই এপ্রিল যাত্রা শুরু করে। ইথা, রাঙ্গালি দ্বীপের লেগুন ও স্পন্দনশীল প্রবালপ্রাচীরের ঢেউয়ের মাঝে স্থাপিত। সমুদ্রে পানির নিচে ভোজনের পাশাপাশি ২৭০ ডিগ্রি প্যানারমিক দৃশ্য দেখার উপযোগী করে ইথার নকশা করা হয়েছে।

## সংক্ষিপ্ত পরিচিতি
ইথা ২০০৫ সালের ১৫ই এপ্রিল হতে যাত্রা শুরু করে। আধুনিক অ্যাকোয়ারিয়াম স্থাপত্য নকশায় সমুদ্রপৃষ্ঠের ৫ মিটার নিচে নির্মিত স্পন্দনশীল প্রবালপ্রাচীরে ঘেরা রেস্তোরাঁয় একসাথে মাত্র ১৪ জন খেতে পারেন। নিমজ্জিত ইথার চারিদিকে শত শত প্রজাতির মাছ, প্রবাল প্রভৃতি দেখা যায়। হাঙ্গর ঘুরে বেড়ায়। ইথারের খাবার তালিকায় মালদ্বীপের স্থানীয় খাবার সহ ইউরোপিয়ান খাবারও রয়েছে। প্রবেশের জন্যে অতিথিদেরকে ঘাটের সাথে লাগান খড়ের প্যাভিলন ধরে প্যাচানো ঢালু এক সিঁড়ি বেয়ে নামতে হয়, যার নকশা প্রনয়ন করে কুয়ালালামপুর জাতীয় বিজ্ঞান কেন্দ্র। ২০০৪ সালের নির্মাণের পর সম্পূর্ণ প্রকল্পকে বিশ্বের সর্ববৃহৎ অ্যাকোয়ারিয়াম টানেল হিসাবে স্বীকৃতি পায়।

## নির্মাণ
নিউজিল্যান্ডের স্থাপত্য নকশা পরামর্শক প্রতিষ্ঠান এম. জে. মরফি ইথার নকশা, পরিকল্পনা এবং নির্মাণে সহায়তা করে। হিলটন মালদ্বীপ রিসোর্ট এন্ড স্পা হোটেলের পূনঃনির্মাণের অংশ হিসেবে সমুদ্রের তলদেশে রেস্তোরাঁ নির্মাণের পরিকল্পনা যুক্ত করা হয়।

এটাই সমুদ্রের নিচে নির্মিত সবচাইতে বৃহৎ স্থাপনা; আধুনিক অ্যাকোয়ারিয়াম আর্কিটেকচারের উপর ভিত্তি করে ইথা নির্মিত। নয় মিটার লম্বা পাচঁ মিটার প্রশস্থ ১২৫ মিমি পুরুত্ব বিশিষ্ট স্বচ্ছ ধনুক আকৃতির এ্যক্রেলিক ব্যবহার করা হয়েছে। এ্যক্রেলিক সংযোগস্থলে পানির নিচে ব্যবহার উপযোগী বিশেষ সিলিকন সিল ব্যবহার করা হয়েছে। পাটাতনে ব্যবহৃত কাঠ এসেছে নিউজিল্যন্ড থেকে। ভিতর ও বাইরের আস্তরন এ ব্যবহৃত হয়েছে কানাডা থেকে আনা পশ্চিমের বিখ্যাত লাল সীডার কাঠ। সম্পূর্ণ কাঠামো সিঙ্গাপুরে সংযুক্ত করা হয়। অতঃপর সিঙ্গাপুর হতে রাংগালি দ্বীপে নিয়ে আসা হয়। যাত্রা মেয়াদছিল ১৬ দিন এবং সম্পূর্ণ কাঠামোকে পানির নিচে রেখে আনা হয়েছিল। রির্সোট এর প্রবেশ মুখ যথেষ্ট গভীর না থাকায় দ্বীপের সম্পূর্ণ প্রবেশ প্রণালীকে গভীরভাবে খনন করতে হয়। কাঠামোটি চারটি ইস্পাতের স্তম্ভ এর উপর যা সমুদ্রতলের ভিতরে আট মিটার গভীরে স্থাপিত। প্রতিটি ইস্পাতের সমুদ্রের তলদেশে বসানোর সময় জীবন্ত প্রবালপ্রাচীরের নুন্যতম ক্ষতি এড়াতে বার্জ মাউন্টেন্ড ভাইব্রো-হ্যামার ব্যবহার হয়েছিল। ডুবন্ত অবস্থায় এটির ওজন ১৭৫ টন এবং কাঠামোর তলদেশের সাথে যুক্ত করতে ৮৫ টন বালু ঢাকা হয়েছিল। ইথার নির্মাণ খরচ প্রায় ৫ মিলিয়ন ইউ এস ডলার।

## বিশেষত্ব
ইথা সমুদ্রের তলদেশে নির্মিত ও চালু হওয়া বিশ্বের প্রথম রেস্তোরাঁ। দেশটির একমাত্র রেস্তোরাঁ যেখানে মালদ্বীপের স্থানীয় খাবারের সাথে ইউরোপিয় খাবারের ফিউশন করা মেন্যু পরিবেশন করা হয়।

## তথ্যসূত্র

## বহিঃসংযোগ

* নিউজ অন হসপিটালিটিনেট
* এম.জে. মরফি –স্থপতি ও রেস্টুরেন্টের প্রকৌশলী
* ইথা, সমুদ্রতলের রেস্তোরা 

বিষয়শ্রেণী:২০০৪ সালের মালদ্বীপের স্থাপনা
বিষয়শ্রেণী:২০০৪ সালে সম্পন্নকৃত বাড়ি ও অবকাঠামো
বিষয়শ্রেণী:মালদ্বীপের রেস্তোরা
বিষয়শ্রেণী:সমুদ্রতলের বাড়ি ও অবকাঠামো
বিষয়শ্রেণী:মালদ্বীপ
মেন (পত্রিকা)

***মেন*** (ইংরেজি: ***Men***) ছিল একটি আমেরিকান পুরুষ-সমকামী পর্নোগ্রাফিক পত্রিকা। ১৯৮৪ থেকে ১৯৯৭ সাল পর্যন্ত এই পত্রিকাটি ***অ্যাডভোকেট মেন*** (ইংরেজি:***অ্যাডভোকেট মেন***) নামে প্রকাশিত হয়েছিল। তারপর এটির নাম পরিবর্তন করে *মেন* রাখা হয়। লস এঞ্জেলসের স্পেশালিটি পাবলিকেশনস এই পত্রিকাটি প্রকাশ করত। এই পত্রিকায় খোলামেলা নগ্ন পুরুষের আলোকচিত্র থাকত। তার মধ্যে পুরুষ-সমকামী প্রাপ্তবয়স্কদের জন্য নির্মিত চলচ্চিত্র শিল্পের জনপ্রিয় তারকাদের ছবি থাকত। তাছাড়া এতে ইরোটিক কথাসাহিত্য, ভিডিও সমালোচনা ও অন্যান্য লেখা ফিচার প্রকাশিত হত। এই পত্রিকার গুরুত্বপূর্ণ মডেলদের মধ্যে উল্লেখ্য ছিলেন জেব অ্যাটলাস ও মার্ক ডালটন। ২০০৯ সালের শেষ দিকে ঘোষণা করা হয় যে স্পেশালিটি পাবলিকেশনসের সবক’টি পুরুষ-সমকামী পর্নোগ্রাফিক পত্রিকাকে আনজিপড্‌.নেট ওয়েবসাইটের সঙ্গে একত্রিত করে দেওয়া হয়। যদিও এই ওয়েবসাইটটি আর পাওয়া যায় না। পত্রিকাগুলিরও কোনও সংস্করণ এরপর থেকে প্রকাশিত হয়নি।

## ইতিহাস
১৯৮৪ সালে *অ্যাডভোকেট মেন* পত্রিকাটি *[[দি অ্যাডভোকেট]]* নামে একটি পুরুষ ও নারী-সমকামী মাসিক সংবাদপত্রের সহ-প্রকাশনা হিসেবে চালু হয়েছিল। সেই বছর নভেম্বর মাস থেকে এটি একটি মাসিক পত্রিকায় পরিণত হয়। ১৯৯৭ সালের অক্টোবর সংস্করণ থেকে পত্রিকার নাম বদলে শুধুই *মেন* রাখা হয়।

## আরও দেখুন
* পুরুষ-সমকামী পত্রিকাগুলির তালিকা

## তথ্যসূত্র


## বহিঃসংযোগ
* ''Men'' at Gay Erotic Archives

বিষয়শ্রেণী:মার্কিন পর্নোগ্রাফিক ম্যাগাজিন
বিষয়শ্রেণী:আমেরিকান এলজিবিটি-সংক্রান্ত পত্রিকা
বিষয়শ্রেণী:মার্কিন যুক্তরাষ্ট্রের অবলুপ্ত পত্রিকা
বিষয়শ্রেণী:পুরুষ-সমকামী পর্নোগ্রাফিক পত্রিকা
বিষয়শ্রেণী:মার্কিন যুক্তরাষ্ট্রের পুরুষ-সমকামী পর্নোগ্রাফিক পত্রিকা
বিষয়শ্রেণী:১৯৮৪-এ প্রতিষ্ঠিত পত্রিকা
বিষয়শ্রেণী:২০০৯-এ অবলুপ্ত পত্রিকা
বিষয়শ্রেণী:ক্যালিফোর্নিয়ার ম্যাগাজিন
বিষয়শ্রেণী:পত্রিকা
বিষয়শ্রেণী:মার্কিন যুক্তরাষ্ট্রের বিলুপ্ত ম্যাগাজিন
বিষয়শ্রেণী:১৯৮৪-এ প্রতিষ্ঠিত ম্যাগাজিন
সৌদি আরবের নারীদের নিরাপত্তা ও অধিকার রক্ষার সংগঠন

**সৌদি আরবের নারীদের নিরাপত্তা ও অধিকার রক্ষার সংগঠন** হল একটি সৌদি বেসরকারি প্রতিষ্ঠান যা সৌদি আরবের নারীদের সুরক্ষা ও নিরাপত্তা রক্ষার জন্য প্রতিষ্ঠিত। এটা ওইয়াহেজা আল-হুইয়াইদার এবং ফাওযিয়া আল-এউয়নি দ্বারা প্রতিষ্ঠিত, এবং ২০০৭ সালের গাড়ি চালানোর অধিকারকে কেন্দ্র করে গড়ে উঠেছে।  প্রতিষ্ঠানটি সৌদি আরবে সরকারিভাবে নিবন্ধিত নয়, এবং তাদের প্রকাশ্য সভার ক্ষেত্রে সরকারি নিষেধাজ্ঞা রয়েছে। ২০০৭ সালে এক সাক্ষাৎকারে, আল-হুইয়াইদার তাদের লক্ষ্যগুলোর বর্ণনা দিয়েছিলেন এভাবে:


সংগঠনটিতে অনেকগুলো লীগ থাকবে, প্রতিটি আলাদা আলাদা ক্ষেত্র অথবা লক্ষ্য নিয়ে কাজ করবে... শরিয়া আদালতে মেয়েদের প্রতিনিধিত্ব; মেয়েদের বিয়ের [ন্যূনতম] বয়ঃসীমা নির্ধারণ; সরকারি মহলে মেয়েদের প্রবেশ এবং সরকারি নীতি নির্ধারণের ক্ষেত্রে নিজেদের স্বার্থ সংরক্ষণ ;ঘরের মেয়েদের উপর শারীরিক অথবা মানসিক নির্যাতন বন্ধ এবং তাদেরকে কাজ,পড়াশোনা হতে বাধাপ্রাপ্ত হওয়া হতে অথবা জোরপূর্বক বিবাহবিচ্ছেদের হাত থেকে বাঁচানো…

সংগঠনটি নারীদের গাড়ি চালানোর অধিকার সম্পর্কিত পিটিশন নিয়ে বাদশা আব্দুল্লার নিকট জড়ো হওয়ার মাধ্যমে তাদের কর্মসূচী শুরু করে, যদিও এতে কোনো ফলাফল আসেনি।

২০০৮ সালে প্রতিষ্ঠানটি "নারী নির্যাতনকে না বলুন" নামের প্রচারণা শুরু করে। এক্ষেত্রে সৌদি মহিলাদের কাছ থেকে তাদের অত্যাচারিত ও নির্যাতিত হওয়ার কাহিনি রেকর্ড করা হয়েছিল, এবং তাদের পরিচয় সম্পূর্ণ গোপন রেখে ইউটিউবে রেকর্ডগুলোকে সংরক্ষণ করা হয়েছিল। সংগঠনটি এটাকে নির্যাতিতদের কথা বলার সুযোগ হিসেবে প্রচার করে ।

## তথ্যসূত্র

বিষয়শ্রেণী:নারী অধিকারবিষয়ক সংগঠন
বিষয়শ্রেণী:সৌদি আরবে নারী অধিকার
বিষয়শ্রেণী:সৌদি আরবভিত্তিক নারী অধিকারবিষয়ক সংগঠন
বিষয়শ্রেণী:২০১১-১২ সালে সৌদি আরবে সংগঠিত আন্দোলন
বিষয়শ্রেণী:নারী অধিকার সংগঠন
গোয়াদার

**গোয়াদার** পাকিস্তান-এর বেলুচিস্তান প্রদেশের অন্তর্গত গোয়াদার জেলার প্রশাসনিক দপ্তর ও প্রধান শহর।এটি পাকিস্তানের একটি বন্দর নগরী।এই শহরেই গদর উপসাগর এর তীরে গড়ে উঠেছে পাকিস্তানের ও চীনের সহযোগিতায় এক গভীর জলের সমুদ্র বন্দর।এটি চীনের দ্বিতীয় প্রধান বন্দর।শহরটি পাকিস্তান এর মূলভূখণ্ড থেকে প্রসারিত একটি উপদ্বীপে গড়ে উঠেছে।এই শহরটি এই অঞ্চলের এক মাত্র প্রধান বন্দর ও অর্থনৈতিক কেন্দ্র।শহরটি পাকিস্তান-এর বৃহত্তম শহর করাচি থেকে  দূরে পশ্চিমে ইরান সীমান্তের কাছে অবস্থিত।এই শহর থেকে ইরান সীমান্ত ৭২ কিলোমিটার দূরে  অবস্থিত। করাচি শহর ও গোয়াদর কামরান উপকূলীয় মহাসড়ক দ্বারা যুক্ত।
প্রধান শিল্প উদ্বেগ একটি মাছ প্রক্রিয়াকরণ কারখানা; লবণ সমুদ্রের পানির বাষ্পীভবনের মাধ্যমে পাওয়া যায়। ১৭৯৭ সালে গোয়াদর মাস্কাত এবং ওমান সালতানাতের অংশ হয়ে ওঠে এবং ১৯৫৮ সালে এই শহর এবং পার্শ্ববর্তী পশ্চিমাঞ্চল ওমান পাকিস্তানের সাথে বিনিময় করে ।

## ইতিহাস
## অবস্থান
গদর ২৫.০৭ উত্র ও ৬২.৩২ পূর্বে অবস্থিত।গদর উপসাগর এর তীরে ও বেলুচিস্তান প্রদেশের দক্ষিণ-পশ্চিমে গদর শহর অবস্থিত।শহরটি করাচি শহর থেকে ৬৩৫ কিলমিটার দূরে অবস্থিত।

## ভূগোল
শহরটি প্রধানত পাথুযে ভূমি ভাগের উপর গড়ে উঠেছে।এই এলাকা বালুচিস্তানের পাহার গুলির অন্তর্গত।শহরটিতে প্রচুর ভগ্ন উপকূল রয়েছে।
## জনসংখ্যা
শহরটিতে ২০১৭ সালের প্রদেশ আদমশুমারীর হিসাবে ১৩৮,৪৩৮ জন বসবাস করে।

## যোগাযোগ ব্যবস্থা
এখান কার যোগাযোগ ব্যবস্থায় সড়ক পথ প্রধান মাধ্যম।গদর শহর ৬৩৫ কিলোমিটার দীর্ঘ মাকরান উপকূলীও মহাসড়ক করাচি শহরের সঙ্গে যুক্ত।এছাড়া শহরটির মধ্যে প্রচুর প্রসস্ত সড়ক  রয়েছে।এছাড়া শহরটি রেলপথে দেশের অন্য শহর ও অঞ্চলের ষঙ্গে যুক্ঢ।এই শহরের বন্দরের জন্য রেলপথের উন্নয়ন ঘটেছে।বর্তমকানে গদর থেকে চীনের কাশগড় পর্যন্ত রেল ও সড়ক নির্মাণের কথা চলছে।
গদর আন্তর্জাতিক বিমানবন্দর নামে একটি আন্তর্জাতিক বিমানবন্দর এই শহরের বিমান পরিসেবা প্রদান করে।এই বিমান বন্দর থেকে করাচি ও ইসলামাবাদ ও দেশের বাইর দুবাই,আবু ধাবি, মস্কাট প্রভূতি বিমানবন্দরে বিমান পরিচালনা করা হয়। বিমানটি বর্তমানে আধুনিকরন করা হচ্ছে।এটি ৬,০০০ একোর জমির উপর গড়া হবে।

## গোয়াদর বন্দর
গোয়াদর  বন্দরটি গোয়াদর শহরের প্রধান চালিকা শক্তি।এটি চীনের সহযোগিতায় আধুনিকীকরণ শুরু হয় ২০০৭ সালে ।এই বন্দর থেকে ১০০ কিলোমিটার এর মধ্যে ইরানএর চাবাহার বন্দর অবস্থিত।গদর বন্দরটি একটি গভীর সমুদ্র বন্দর ।এই বন্দরের জলের গভীরতা  ।ফলে বড় জাহাজ এই বন্দরে সহজেই চলাচল করতে পাড়ে।এই বন্দর কে কেন্দ্র করে পাকিস্তান ও চীন এ এক অর্থনৈতিক করিডর গড়ে উঠেছে যা চীন-পাকিস্তান অর্থনৈতিক করিডর হিসাবে পরিচিত।

## অর্থনীতি
শহরটি প্রধানত গদর বন্দরের উপর নির্ভরশীল।এই বন্দরটি আধুনিকরনে ১.৪৬ বিলিয়ন ডলার খরচ করেছে চীন সরকার।এখানে একটি গ্যাসের সঞ্চয় ভান্ডার গড়ার কথা রয়েছে।এছাড়ার এখানে একটি তৌলশৌধনাগার গড়া হবে।গদর-নবাবশাহ গ্যাস পাইপলাইন তৈরি হবে ইরান ও পাকিস্তানের মধ্যে ২.৫ বিলিয়ন ডলার খরচে।গদরে একটি বিশেষ অর্থনৈতিক অঞ্চল গড়ার কথা রয়েছে চীনের জন্য।

## শিক্ষা বব্যবস্থা
## তথ্যসূত্র

বিষয়শ্রেণী:পাকিস্তানের বন্দর
বিষয়শ্রেণী:গোয়াদার জেলা
বিষয়শ্রেণী:পাকিস্তানের উপকূলীয় শহর ও নগর
বিষয়শ্রেণী:আরব সাগরের বন্দর শহর ও নগর
কান্তোও অঞ্চল

হল জাপানের বৃহত্তম দ্বীপ হোনশুর একটি ভৌগোলিক অঞ্চল। বৃহত্তর টোকিও মহানগর অঞ্চল সমেত সাতটি প্রশাসনিক অঞ্চল এই ভৌগোলিক অঞ্চলের অন্তর্গত, যথা: গুন্‌মা, তোচিগি, ইবারাকি, সাইতামা, টোকিও, চিবা এবং কানাগাওয়া। কান্তোও অঞ্চলের ভৌগোলিক সীমার প্রায় ৪৫% কান্তোও সমভূমির অন্তর্গত। অবশিষ্ট অংশ পর্বতময়। জাপান স্ট্যাটিস্টিক্স ব্যুরো পরিচালিত ২০১০ এর আদমশুমারি অনুযায়ী এই অঞ্চলের জনসংখ্যা ছিল ৪,২৬,০৭,৩৭৬ জন। এই সংখ্যা জাপানের সমসাময়িক মোট জনসংখ্যার প্রায় এক তৃতীয়াংশ।

## নামকরণ
কান্তোও নামের আক্ষরিক অর্থ "বাধার পূর্বদিক"। বর্তমানে মোটামুটি হাকোনে চেক পয়েন্টের (関所) পূর্বদিকের অংশ বোঝাতে এই নামের ব্যবহার হয়। কান্তোও-এর বিপরীত শব্দ "বাধার পশ্চিম দিক" বলতে কান্‌সাই অঞ্চলকে বোঝানো হয়, যা পশ্চিম হোনশুর অন্তর্গত এবং ঐতিহাসিকভাবে ছিল সামন্ততান্ত্রিক জাপানের অন্যতম কেন্দ্র।

## ইতিহাস
কান্তোও অঞ্চল মধ্যযুগীয় জাপানে কামাকুরা যুগ এবং আবার এদো যুগে ছিল সামন্ততান্ত্রিক ক্ষমতার কেন্দ্রবিন্দু। দেশের আধুনিক উন্নয়নের প্রথম ছাপও দেখা যায় এই অঞ্চলে। বৃহত্তর টোকিও অঞ্চল এবং বিশেষ করে টোকিও-য়োকোহামা মহানগর অঞ্চলের মধ্যে জাপান সরকারের প্রধান প্রধান দপ্তর, সর্বাধিক বিশ্ববিদ্যালয় ও অন্যান্য সাংস্কৃতিক প্রতিষ্ঠান, সর্বাধিক ঘনবসতি এবং অন্যতম প্রধান শিল্পাঞ্চল অবস্থিত। কান্তোও সমভূমির অধিকাংশই বসতি, বাণিজ্যিক ও শিল্পনির্মাণের কাজে ব্যবহৃত হলেও এখনও এখানকার কৃষিজমিতে চাষাবাদ করা হয়। প্রধান ফসল হল ধান, তবে বর্তমানে টোকিও-য়োকোহামার নিকটবর্তী অঞ্চলে শহুরে বাজারের চাহিদা মেটাতে উদ্যানপালন শুরু হয়েছে।

আধুনিক জাপানের ইতিহাসের এক বৃহৎ বিভাজিকার আকারে তাইশো যুগের শেষে ১৯২৩ খ্রিঃ ঘটে যায় বৃহৎ কান্তোও ভূমিকম্প। প্রথম বিশ্বযুদ্ধের পরবর্তী আর্থিক মন্দায় বেকায়দায় পড়া জাপানের অর্থনীতিতে এক লক্ষাধিক প্রাণহানি সমেত এই ভূমিকম্প শোচনীয় ক্ষয়ক্ষতি সাধন করে।

দ্বিতীয় বিশ্বযুদ্ধের সময় মিত্রশক্তি জাপান আক্রমণের কথা বিবেচনা করতে আরম্ভ করে। এই উদ্দেশ্যে ছকা অপারেশন ডাউনফলের অংশ অপারেশন করোনেটের লক্ষ্য ছিল কান্তোও সমভূমির দখল নেওয়া। বর্তমানে হোনশু দ্বীপে অধিষ্ঠিত মার্কিন সেনা ছাউনির অধিকাংশই এই সমভূমির নানা অংশে ছড়িয়ে আছে। এগুলোর মধ্যে আছে আৎসুগি নৌ-বায়ুসেনা ঘাঁটি, য়োকোতা বিমানঘাঁটি, য়োকুসুকা নৌঘাঁটি এবং যামা ক্যাম্প।

বৃহৎ কান্তোও ভূকম্পের পর অনেকে নতুন নতুন পদ্ধতি ও রঙ ব্যবহার করে শিল্পসৃষ্টি করতে থাকেন। এই শিল্পীরা ভূমিকম্পে বিধ্বস্ত জনপদগুলির স্মৃতি রক্ষার্থে শিল্পে ঐ জনপদগুলির উপস্থাপনা করেন।
থাম্ব|কান্তোও অঞ্চলের নিক্কো পর্বতের মানচিত্র

## তথ্যসূত্র
লাল পাশা মসজিদ

**লাল পাশা মসজিদ** মারসিন প্রদেশের *মুত* শহরে অবস্থিত একটি মধ্যযুগীয় মসজিদ। এটি *লাল পাশা*, *লায়েল পাশা* এবং *লালা আগা* নামেও পরিচিত।

## ইতিহাস

লাল পাশা আনাতোলিয়ার তুর্কমেন কারামানি সাম্রাজ্যের একজন কর্মচারী ছিলেন। তিনি তার যৌবনে কারামানের আলাউদ্দিন বের একজন ভৃত্য ছিলেন। কিন্তু আলাউদ্দিন বে তাকে প্রশিক্ষণ দান করেন এবং নিগদে ও মুতসহ কারামানের অন্তর্ভুক্ত বিভিন্ন শহরের গভর্নর হিসেবে নিযুক্ত করেন।  কারামানের ইবরাহিম বের নির্দেশে লাল পাশা মসজিদটি ১৪৪৪ খ্রিষ্টাব্দের দিকে লাল পাশা কতৃর্ক নির্মিত হয়। ১৪৭১ খ্রিষ্টাব্দের পর উসমানীয় সেনাপতি গেদিক আহমেদ পাশা কারামান রাজ্যের সকল এলাকা দখল করেন। যুদ্ধ চলাকালে কারামানিদের নির্মিত অনেক স্থাপত্য ধ্বংস করা হয়। কিন্তু লাল পাশা মসজিদটি অক্ষত থাকে। মসজিদে খচিত শিলালিপি অনুসারে, মসজিদটিতে অতীতে দুইবার বড় মাপের মেরামত কাজ সম্পন্ন হয়েছে। পঞ্চাশ বছর পূর্বে মসজিদের মিনারটি ক্ষতিগ্রস্ত হওয়ার পর মিনার পুনর্নির্মাণ করা হয়েছিল।

## মসজিদের নকশা
লাল পাশা মসজিদটি শহরের মাঝে একটি প্রাসাদ ও সরাইখানার মাঝখানে অবস্থিত। এগুলি প্রাচীনতার দিক থেকে মসজিদটির সমবয়সী। মসজিদটির নকশা বর্গাকৃতির এবং এই রীতি পরবর্তীতে উসমানীয় স্থাপত্যকলায় জনপ্রিয় শৈলীতে পরিণত হয়। মসজিদটিতে সমতল পাথর দ্বারা নির্মিত একটি বড় গম্বুজ রয়েছে। মসজিদের মূল অংশটি পাঁচটি ছোট গম্বুজ দ্বারা আচ্ছাদিত। মসজিদ প্রাঙ্গণে দুইটি কোণাকৃতি সমাধি রয়েছে যাদের একটি আদিম এবং অপর একটি উসমানীয়রা সংযোজন করে। ১৭শ শতাব্দীতে তুর্কি ভ্রমণকাহিনী লেখক এভলিয়া চেলেবির বর্ণনা অনুসারে লাল পাশা মসজিদের প্রাঙ্গণের প্রথম সমাধিতে লাল পাশার কবর রয়েছে।

## তথ্যসূত্র

বিষয়শ্রেণী:ইসলামি স্থাপত্য
বিষয়শ্রেণী:মারসিন প্রদেশের ভবন এবং স্থাপনা
বিষয়শ্রেণী:তুরস্কের মসজিদ
বিষয়শ্রেণী:কারামানিডস
বিষয়শ্রেণী:আনাতোলিয়া বেলিক্স স্থাপত্য
বিষয়শ্রেণী:মারসিন প্রদেশের ইতিহাস
বিষয়শ্রেণী:ভূমধ্যসাগরীয় অঞ্চল, তুরস্ক
বিষয়শ্রেণী:১৪৪৪-এ সম্পন্ন ধর্মীয় ভবন
বিষয়শ্রেণী:গম্বুজসহ মসজিদ
জাতীয় মাশরুম উন্নয়ন ও সম্প্রসারণ কেন্দ্র

**জাতীয় মাশরুম উন্নয়ন ও সম্প্রসারণ কেন্দ্র** হল বাংলাদেশে মাশরুমের উন্নয়ন ও সম্প্রসারণের উদ্দেশ্যে পরিচালিত একটি গবেষণা ও প্রশিক্ষণসেবা মূলক প্রতিষ্ঠান।

## অবস্থান
প্রতিষ্ঠানটি ঢাকা বিভাগের ঢাকা জেলার অন্তর্গত সাভার পৌরসভার সোবহানবাগে সাভার বাসস্ট্যান্ড সংলগ্ন স্থানে (ঢাকা-আরিচা মহাসড়কের পশ্চিম পাশে) অবস্থিত।

## উদ্দেশ্য
* মাশরুম বিষয়ক গবেষণা।
* মাশরুম বিষয়ে দক্ষ মানব সম্পদ উন্নয়ন।
* মাশরুম ও মাশরুমজাত পণ্যের গুণগতমান নির্ধারন ও নিশ্চিতকরন।
* উদ্যোক্তা সৃষ্টিকরন।
* মাশরুমের দেশিয় ও আন্তর্জাতিক বাজার সৃষ্টিতে সহায়তা প্রদান।
* প্রচার ও প্রচারনার মাধ্যমে মাশরুমকে জনপ্রিয় করে তোলা ও ভোক্তা সৃষ্টি করা।

## সেবাসমূহ
* মাশরুমের নতুন নতুন জাত উন্নয়ন ও দেশোপযোগী চাষ প্রযুক্তি উদ্ভাবন করা।
* নতুন উদ্ভাবিত এসব জাত ও দেশোপযোগী আধুনিক প্রযুক্তি কৃষকদের মাঝে সম্প্রসারণ করা।
* মাশরুমের চাষ সম্পর্কে কৃষকদের প্রযুক্তি পরামর্শ প্রদান করা।
* মাশরুম বাজারজাতকরনে প্রয়োজনীয় পরামর্শ প্রদান।
* মাশরুম ও মাশরুমজাত পণ্যের গুণগত মানের প্রত্যয়ন পত্র প্রদান করা।
* মাশরুমের বীজের মান নিয়ন্ত্রণ পূর্বক চাষীদের ভাল মানের বীজ প্রাপ্তির নিশ্চয়তা প্রদান করা।
* ক্ষুদ্র, মাঝারি ও বড় আকারে মাশরুম শিল্প প্রতিষ্ঠানে কারিগরি সহযোগিতা ও প্রশিক্ষণ প্রদান।
* মাশরুম রপ্তানীতে কারিগরি সহযোগিতা ও পরামর্শ প্রদান।
* চাষিদের স্বার্থ রক্ষায় মাশরুম বিষয়ক সরকারি যে কোন নীতি নির্ধারণ ও বাস্তবায়নে সহযোগিতা করা।
* সংগঠনের মাধ্যমে চাষিদের স্বার্থ সংরক্ষণে প্রয়োজনীয় সহায়তা প্রদান।

## তথ্যসূত্র

বিষয়শ্রেণী:বাংলাদেশের সরকারি সংস্থা
বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:ঢাকা জেলা
বিষয়শ্রেণী:সাভার উপজেলার গবেষণা ও প্রশিক্ষণমূলক প্রতিষ্ঠান
হরিপুর বড়বাড়ি

**হরিপুর জমিদার বাড়ি** বা **হরিপুর বড়বাড়ি** ব্রাহ্মণবাড়িয়া জেলার নাসিরনগর উপজেলাস্থ হরিপুর ইউনিয়নে অবস্থিত একটি বাড়ি। ১৮শ শতাব্দীতে প্রাসাদটি জমিদার কৃষ্ণপ্রসাদ রায় চৌধুরী এবং হরিপ্রসাদ রায় চৌধুরী (১৮৭০-১৯৩৬) কর্তৃক নির্মিত হয়েছিল।

## অবস্থান
হরিপুর বড়বাড়ি তিতাস নদীর পূর্ব পারে অবস্থিত। বাড়িটি 'হরিপুর জমিদারবাড়ি' বা 'হরিপুর রাজবাড়ি' নামেও পরিচিত। এটি গ্রামের পশ্চিম পার্শে এবং নাসিরনগর সদর হতে ১৫ কিমি দক্ষিণপূর্বে তথা নাসিরনগর উপজেলা ও মাধবপুর উপজেলার সংযোগ পথে অবস্থিত। প্রাসাদটির ভৌগোলিক অবস্থান ২৪° ৬'২৯.৪১"উঃ, ৯১°১৫'২৬.৩৪"পূঃ।

## ইতিহাস
হরিপুরের জমিদারগণ ত্রিপুরার প্রভাবশালী জমিদারগণের উত্তরসুরি  ছিলেন। প্রবীণদের নিকট থেকে জনশ্রুতি আছে সুনামগঞ্জ, ছাতক, দোয়ারাবাজার এবং আজমিরীগঞ্জের জনপদ কর প্রদান করতো। নাসিরনগর উপজেলাস্থ গুণীয়াউকের জমিদারগণের সহিত তাদের সুসম্পর্ক ছিল। দেশবিভাজনের পর ১৯৪৭ সালে প্রাসাদ ছেড়ে কলকাতায় চলে যান। ঐতিহাসিক নৌকা বাইচ মুলতঃ এখান থেকেই শুরু হয়। প্রাসাদের অনেক স্থানে ক্ষয় হয়ে গেলেও দ্বিতলের পাশা খেলার ঘরটি আজও রয়ে গেছে যাতে জমিদার সখ্যগণের সাথে খেলতেন। বাইজীরা প্রতি রাতেই জমিদারগনের আমোদ-প্রমোদের উদ্দেশ্যে নৃত্য পরিবেশন করতো।

উত্তরসূরীদের কিয়দাংশ নীচতলায় বাস করত এবং উপাসনা করত। বর্তমানে এটির সংস্করণ এর কাজ চলছে। হরিপুর বড়বাড়িটি বাংলাদেশ প্রত্নতত্ত্ব অধিদপ্তর দ্বারা সংরক্ষিত।

## নির্মাণশৈলী
হরিপুর বড়বাড়ি একটি দুই গম্বুজ এবং ত্রিতল বিশিষ্ট বাড়ি। বারিটির আয়তন এবং আড়ম্বরপূর্ণ স্থাপত্য ঐতিহাসিক যুগের শৈল্পিক নৈপুণ্যের স্বক্ষর বহন করে। প্রাসাদটি প্রায় ৫ একর জমির উপর নির্মিত যাতে ৬০টি কক্ষে নাট্যশালা, দরবার হল, গুদাম, গোশালা, রন্ধনশালা, প্রমোদের কক্ষ, খেলার মাঠ, মঠ, মন্দির, মল পুকুর ইত্যাদি বিদ্যমান। দ্বিতলে আরোহণের জন্য ছয়টি সিঁড়ী এবং ত্রিতলে আরোহণের জন্য দুইটি সিঁড়ী রয়েছে। এর উত্তরপশ্চিম পার্শ্বে ছয়টি শয়ন কক্ষ, চারটি পূর্ব পার্শ্বে এবং চারটি রয়েছে পুকুরের পশ্চিম পার্শ্বে। বাড়িটির পশ্চিম পার্শ্বে সান বাঁধানো ঘাট রয়েছে যা নদীতে গিয়ে নেমেছে এবং এর উভয় পার্শ্বে মঠদ্বয় সৌন্দর্য বৃদ্ধি করেছে তার একটি উত্তর পার্শ্ব কৃষ্ণপ্রসাদ রায় চৌধুরী ও অপরটি  দক্ষিণ পার্শ্বে গৌরীপ্রসাদ রায় চৌধুরীর। এ অঞ্চলের জনপদ যাতায়তের সুবিধা তথা আরামদায়ক ভ্রমণের জন্য নদীপথ ব্যবহার করতো, হয়তো তাই মূল ফটক হিসাবে আকর্ষণী ঘাটটি নির্মিত হয়েছিল।

## চিত্রশালা

চিত্র:Horipur Jomidar Bari 2.jpg
চিত্র:Horipur Jomidar Bari.jpg
চিত্র:Horipur Jomidar Bari 5.jpg
চিত্র:Horipur Jomidar Bari 3.jpg
চিত্র:Horipur Jomidar Bari 4.jpg
চিত্র:Roof of the palace.jpg
চিত্র:Main gate with Wharf.jpg
চিত্র:Wharf of Haripur Barabari.jpg
চিত্র:হরিপুর বড়বাড়ি 29.jpg
চিত্র:হরিপুর জমিদার বাড়ি.jpg


## শুটিং স্পট
এখানকার প্রাকৃতিক সৌন্দর্য চলচ্চিত্র প্রযোজকগনের দৃষ্টি আকর্ষণ করায় হরিপুর বড়বাড়িতে অনেক ছবি নির্মিত হয়েছে।

## আরো দেখুন
* কাইতলা জমিদার বাড়ি

## তথ্যসূত্র

বিষয়শ্রেণী:ব্রাহ্মণবাড়িয়া জেলার দর্শনীয় স্থান
বিষয়শ্রেণী:ব্রাহ্মণবাড়িয়া জেলার প্রত্নতাত্ত্বিক স্থাপনা
বিষয়শ্রেণী:বাঙালি জমিদার
বিষয়শ্রেণী:১৯৫০-এ বিলুপ্ত
আলী আহমেদ খান

**আলী আহমেদ খান** (জন্ম: ১৯৫১ - মৃত্যু: ১৮ মার্চ, ২০০৩) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে। 

## জন্ম ও শিক্ষাজীবন
আলী আহমেদ খানের জন্ম ১৯৫১ সালে বাগেরহাটের মোরেলগঞ্জ উপজেলার বারুইখালী গ্রামে। তার বাবার নাম মুসলেম আলী খান এবং মায়ের নাম আছিয়া বেগম। তার স্ত্রীর নাম রেহেনা বেগম। এ দম্পতির চার ছেলে।

## কর্মজীবন
পাকিস্তান সেনাবাহিনীর ইঞ্জিনিয়ারিং কোরে চাকরি করতেন আলী আহমেদ খান। ১৯৭১ সালের মার্চ মাস থেকে ছুটিতে ছিলেন তিনি। ২৬ এপ্রিল পাকিস্তানি সেনাদের হাতে বরিশালের পতন হলে স্থানীয় প্রতিরোধ যোদ্ধারা কুড়িয়ানায় সমবেত হন। তখন আলী আহমেদ খান তাদের সঙ্গে যোগ দেন। সেখানে মুক্তিযোদ্ধাদের প্রশিক্ষণ দেওয়া হতো। কুড়িয়ানার পর গাবাতে মুক্তিবাহিনীর ক্যাম্প গড়ে ওঠে। এই অঞ্চলের মুক্তিযোদ্ধাদের নেতৃত্ব দিয়েছেন ক্যাপ্টেন শাহজাহান ওমর, বেণীলাল দাসগুপ্তসহ আরও কয়েকজন। আলী আহমেদ খান বানারীপাড়া যুদ্ধের আগে ঝালকাঠি সদর উপজেলা, বাবুগঞ্জ উপজেলা, মুলাদী উপজেলা, বাকেরগঞ্জ ও পাতারহাটে যুদ্ধ করেন।

## মুক্তিযুদ্ধে ভূমিকা
১৯৭১ সালে মুক্তিযুদ্ধ চলাকালে বরিশাল জেলার বানারীপাড়া উপজেলায় মুক্তিযোদ্ধারা পাকিস্তানিদের অবস্থানে কয়েকবার আক্রমণ করেন। বানারীপাড়ার অবস্থান বরিশাল জেলার পশ্চিম প্রান্তে, পিরোজপুর জেলার সীমান্তে। বানারীপাড়ায় মুক্তিযোদ্ধারা সর্বশেষ আক্রমণ করেন নভেম্বরের শেষে। এই আক্রমণে মুক্তিযোদ্ধা আলী আহমেদ খানও অংশ নেন। বানারীপাড়ার সন্ধ্যা নদীর পূর্ব পাড়ে ১৯৭১ সালে পাকিস্তানি সেনাদের অবস্থান ছিল, আর থানায় ছিল মূলত রাজাকার ও পুলিশ। প্রায় এক কোম্পানি রাজাকার সেখানে ছিল। সর্বশেষ আক্রমণে মুক্তিযোদ্ধাদের কয়েকটি দল সম্মিলিতভাবে বানারীপাড়ার পাকিস্তানি অবস্থানে এবং থানায় একযোগে আক্রমণ করে। আলী আহমেদ থানা আক্রমণে অংশ নেন। এখানে কয়েক ঘণ্টা যুদ্ধ চলে। এই যুদ্ধে আলী আহমেদ খান যথেষ্ট সাহসিকতা প্রদর্শন করেন। তিনি পুকুর সাঁতরে থানা চত্বরে ঢুকে সেখানে সফল গ্রেনেড হামলা চালান। এ সময় রাজাকারদের ছোড়া গুলি তার পায়ের গোড়ালিতে বিদ্ধ হয়। একজন সহযোদ্ধা তাকে উদ্ধার করে নিরাপদ স্থানে নিয়ে যান। তুমুল যুদ্ধের পর সেদিন বানারীপাড়া মুক্ত হয়। কয়েকজন রাজাকার ও থানার পুলিশ আত্মসমর্পণ করে। বাকি রাজাকাররা পালিয়ে যায়। সন্ধ্যা নদীর পূর্ব পাড়ে অবস্থানরত পাকিস্তানি সেনারাও সেদিন পালিয়ে যায়। 

## পুরস্কার ও সম্মাননা
* বীর প্রতীক

## তথ্যসূত্র

## বহিঃসংযোগ

বিষয়শ্রেণী:বীর প্রতীক
বিষয়শ্রেণী:২০০৩-এ মৃত্যু
বিষয়শ্রেণী:১৯৫১-এ জন্ম
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাগেরহাট জেলার ব্যক্তি
নেপালে নবায়নযোগ্য শক্তি

**[[নেপাল|নেপালে]] [[নবায়নযোগ্য শক্তি]] ** হচ্ছে এমন একটা সেক্টর যা নেপালে ছড়িয়ে পড়ছে।

এটি অনেক উপাদানের মধ্যে উল্লেখযোগ্য একটি যা লোড শেডিং এর সময়কেও বদলে দিতে পারে যা খুবই উপকারি।

## সৌর শক্তি

দৈনিক গড়ে ১০ ঘণ্টা পাওয়ার বিচ্ছিন্ন নেপালে একটি সাধারণ বিষয়ে পরিণত হয়েছে এবং নেপাল বিদ্যুৎ কর্তৃপক্ষ  পাওয়ার বিচ্ছিন্নের একটি সময়সূচী প্রকাশ করেছে। গতানুগতিক বিদ্যুৎ ব্যবস্থার তুলনায় নেপালে সৌর শক্তিকে অধিক নির্ভরযোগ্য উৎস হিসেবে দেখা যেতে পারে। ব্যক্তিমালিকানাধীন ভাবে সোলার প্যানেল প্রতিস্থাপন নেপালে বেশিই দেখা যায়। ইউএস এমব্যাসি সোলার প্যানেলগুলো প্রতিস্থাপন করেছে।

অঞ্চলসমূহ যেমন- মাদি, চিতবন যেসব এলাকায় বিদ্যুৎ কর্তৃপক্ষ কোন বিদ্যুৎ সরবরাহ করে না চিতবন জাতীয় উদ্যানের কারণে, ওখানকার মানুষজন সৌর শক্তির উপর নির্ভর করছে বহু বছর ধরে।

## বৈদ্যুতিক যানবাহন

বিদ্যুৎ দিয়ে চালিত তিন চাকার সরকারি যানবাহন ববহার করা হচ্ছে কার্বন ডাই অক্সাইড (CO<sub>2</sub>) নির্গমনের মাত্রা কমানোর জন্য।

## আরও দেখুন

*এশিয়ায় নবায়নযোগ্য শক্তি
*কলিগান্দাকি হাইড্রোইলেকট্রিক পাওয়ার স্টেশন
*ভুতে কশি পাওয়ার প্লান্ট
*জলবিদ্যুৎ
*বায়ু শক্তি
*পারমাণবিক শক্তি
*সৌর শক্তি

## তথ্যসূত্র

বিষয়শ্রেণী:নেপালে নবায়নযোগ্য শক্তি
নেপালে শিখধর্ম

শিখধর্ম নেপালে সর্বপ্রথম ১৮শতকে প্রবেশ করে। বর্তমানে, নেপালে শিখ ধর্মের লোকেরা সংখ্যালঘু পরিমাণে বসবাস করে, ২০১১ সালের আদমশুমারি অনুযায়ী সেখানে প্রায় ৭ হাজারের মত লোক রয়েছে।

## পটভূমি
গুরু নানক দেব, শিখ ধর্মের প্রতিষ্ঠাতা, কাঠমান্ডুর বালাজুতে অবস্থিত, বর্তমান সময়কার নানক মাথ নামে পরিচিত এলাকাতে এক বছরেরও অধিক সময় গভীর ধ্যানে কাটিয়ে দেন। এটা মনে করা হয়ে থাকে গুরু নানক ১৫১৬ খ্রিস্টাব্দে মাথ পরিদর্শন করেন।

ব্রিটিশ ইস্ট ইন্ডিয়া কোম্পানির সাথে দ্বন্ধে জড়িয়ে, মহারাণী জিন্দ কাউর, মহারাজা রণজিৎ সিংএর সর্বকনিষ্ঠ স্ত্রী, ২৯ এপ্রিল, ১৮৪৯ সালে পাঞ্জাব থেকে চাকরানীর ছদ্মবেশে নেপালগঞ্জ হয়ে নেপালে পালিয়ে আসতে সক্ষম হন। নেপাল সরকার তাকে আশ্রয় দান করে। পরবর্তীতে, তিনি লন্ডনে চলে যান, কিন্তু যেসব শিখরা নেপালে রয়ে গিয়েছিল তারা সেখানে বসবাস করতে শুরু করে। ভারতীয় সীমান্তের নিকটবর্তী নেপালগঞ্জ অঞ্চলের কিছু এলাকাকে এখনো শিখানপুরবা, যমুনা এবং বানকাটবা বলে ডাকা হয়।

## গুরুদুয়ারা

* কুপদলে, কাঠমান্ডু
* বুতবাল, রুপান্দেহি

## বিখ্যাত শিখগণ
* অজয়পাল সিং, নেপালি শিখ গায়ক

## আরো দেখুন
*শিখ প্রবাসী
*দেশ অনুযায়ী শিখধর্ম
* শিখ
* গুরুদুয়ারা
* গুরুগ্রন্থসাহেব
* গুরু নানক
* শিখ গুরু

## তথ্যসূত্র

## বহিঃসংযোগ
*
*
*
* SriGranth.org - গুরুগ্রন্থসাহেব সার্চ ইঞ্জিন এবং অন্যান্য পবিত্র ধর্মগ্রন্থ বিষয়ক তথ্য
* SikhNet.com - সম্প্রদায়ের ওয়েবসাইট
* SikhismGuide.org - শিখ ধর্মের গাইড

বিষয়শ্রেণী:এশিয়ায় শিখ ধর্ম
বিষয়শ্রেণী:শিখধর্ম
বিষয়শ্রেণী:দেশ অনুযায়ী শিখ ধর্ম
বিষয়শ্রেণী:নেপালে ধর্ম
বিষয়শ্রেণী:নেপালের ধর্মবিশ্বাস
খাজা গোলাম ফরিদ

**খাজা গোলাম ফরিদ** (উর্দু: ) বা **খোয়াজা ফরিদ** (১৮৪৫-১৯০১) উনিশ শতকের একজন ভারতীয় সুফিবাদী কবি ছিলেন। তিনি একাধারে ভাষাবিদ, পণ্ডিত এবং লেখক ছিলেন। তিনি চিশতি নেজামী সুফি ত্বরিকার অনুসারী ছিলেন। তিনি ছাচরানে জন্মগ্রহণ এবং মৃত্যুবরণ করেন। তাকে মিথানকোটে সমাহিত করা হয়।

## প্রাথমিক জীবন
গোলাম ফরিদ ১৮৪৫ সালে ছাচরনে জন্মগ্রহণ করেন। তার বয়স যখন পাঁচ বছর তখন তার মা মৃত্যুবরণ করেন এবং বার বছর বয়সে তার পিতা খাজা খোদা বক্স মারা গেলে তিনি এতিম হয়ে যান। আট বছর বয়সে তিনি শপথ করেন তিনি সম্পূর্ণ কোরআন মুখস্থ করবেন। এরপর তার বড় ভাই ফখর জাহান উহদি তার ভরণ পোষণের দায়িত্ব নেন এবং তিনি ধীরে ধীরে পণ্ডিত এবং লেখক হিসেবে নিজেকে গড়ে তুলেন।

## সাহিত্য রচনা

বড় ভাইয়ের সান্নিধ্যে থেকে তিনি সাহিতে্যর বিভিন্ন শাখায় পান্ডিত্য অর্জন করেন। তিনি আরবি ভাষা, ফার্সি ভাষা, পাঞ্জাবী ভাষা, সারাইকি ভাষা, সিন্ধি ভাষা ও ব্রজ ভাষাসহ অনেক ভাষায় পান্ডিত্য অর্জন করেন এবং আরবি ভাষা, ফার্সি ভাষা, পাঞ্জাবী ভাষা, সারাইকি ভাষা, সিন্ধি ভাষা ও ব্রজ ভাষা গুলোতে কাব্য রচনাও করেছেন।

তার সবচেয়ে গুরুত্বপূর্ণ কাজগুলো হলো
* দিওয়ানে ফরিদ (১৮৮২ সালে সারাইকি ভাষায়, ১৮৮৩ সালে পাঞ্জাবী ভাষায় এবং ১৮৮৪ সালে উর্দু ভাষায় প্রকাশিত কবিতার গ্রন্থ)
* মানাকাবে মমেহবুবাই (ফার্সি ভাষায় রচিত গদ্য গ্রন্থ)
তিনি প্রায় সময় মরুভূমিকে প্রতীকী হিসেবে ব্যবহার করতেন।
জীবনের কিছু সময় তিনি রাজনীতির সাথে সম্পৃক্ত ছিলেন। তিনি ভাওয়ালপুরে তৎকালীন ব্রিটিশ শাসনের বিরোধিতা করেন।

## মৃত্যু
খাজা ফরিদ ১৯০১ সালে ছাচরানে মৃত্যুবরণ করেন। তাকে মিথানকোটে সমাহিত করা হয়।
বিংশ শতাব্দীতে খাজা গোলাম ফরিদের জীবন, কর্ম, সাধনার উপর সাহিতয রচনা হচ্ছে, যা বর্তমানে *ফরিদিয়্যাত* নামে খ্যাতি লাভ করেছে। বর্তমানে ভারত ও পাকিস্তানের অনেক এলাকায় গোলাম ফরিদের নাম অনুসারে অনেক ধর্মীয় ও শিক্ষা প্রতিষ্ঠান প্রতিষ্ঠিত হয়েছে, যেমন: পাকিস্তানের রাহিম্যারে অবস্থিত সরকারি খাজা গোলাম ফরিদ কলেজ।

## সম্মানন প্ররবর্তন
পাকিস্তান সরকার সাহিত্যে তার নাম অনুসারে একটি সম্মাননা যার নাম *খাজা গোলাম ফরিদ সম্মাননা*র প্রবর্তন করে যা বিভিন্ন ক্ষেত্রে অবদান রাখার জন্য গুণীজনদের প্রদান করা হয়। এই সম্মাননা গ্রহণকারীদের মধ্যে উল্লেখযোগ্য ব্যক্তিগণ হলেন ইসমাইল আহমেদানি, নশী গিলানি এবং অন্যান্য। ২০০১ সালে গোলাম ফরিদের জন্ম শত বার্ষিক পালিত হয়। এই উপলক্ষে পাকিস্তান ডাক বিভাগ একটি বিশেষ স্ট্যাম্প প্রকাশ করে।

## তথ্যসূত্র

বিষয়শ্রেণী:১৮৪৫-এ জন্ম
বিষয়শ্রেণী:১৯০১-এ মৃত্যু
বিষয়শ্রেণী:১৯শ শতাব্দীর কবি
বিষয়শ্রেণী:সুফি কবি
বিষয়শ্রেণী:ব্রিটিশ ভারতীয় ব্যক্তি
বিষয়শ্রেণী:পাঞ্জাবি ভাষার লেখক
বিষয়শ্রেণী:চিশতিয়া তরিকা
বিষয়শ্রেণী:পাঞ্জাবি ব্যক্তি
বিষয়শ্রেণী:ভারতীয় কবি
বিষয়শ্রেণী:সারাইকি ব্যক্তি
স্বরাজ এক্সপ্রেস

১২৪৭১/৭২ বান্দ্রা টার্মিনাস কাত্রা **স্বরাজ এক্সপ্রেস** ইন্ডিয়ান রেলওয়ের নর্দান রেলওয়েজ জোন এর একটি সুপার ফার্স্ট এক্সপ্রেস ট্রেন, যা ইন্ডিয়ার বান্দ্রা টার্মিনাস এবং কাত্রা এর মধ্যে চলাচল করে থাকে।

এটি বান্দ্রা টার্মিনাস হতে ট্রেন নম্বর ১২৪৭১ হিসাবে কাত্রা যায় এবং কাত্রা হতে ট্রেন নম্বর ১২৪৭২ হিসাবে পুনরায় বান্দ্রা টার্মিনাসে ফিরে আসে।

প্রাথমিকভাবে ট্রেনটি মুম্বাই সেন্ট্রাল হতে চলাচল করত। পরবর্তীতে একে বান্দ্রা টার্মিনাসে স্থানান্তরিত করা হয়।

## কোচ
১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ট্রেন এ ২টি এসি ২টিআর, ৪টি এসি ৩টিআর, ১২টি স্লিপার ক্লাস, ৫টি সাধারণ রিজার্ভ বিহীন কোচ এবং একটি প্যানট্রি কার রয়েছে।

ইন্ডিয়ার বেশিরভাগ ট্রেন সার্ভিস এর ক্ষেত্রে ইন্ডিয়ান রেলওয়েজ এর প্রয়োজন অনুসারে কোচ সংযুক্তির পরিবর্তন ও পরিবর্ধন ঘটতে পারে।

## সার্ভিস
১২৪৭১ বান্দ্রা টার্মিনাস কাত্রা স্বরাজ এক্সপ্রেস ট্রেন ৩০ ঘণ্টা ৫০ মিনিটে ১৯৫৫ কিলোমিটার(৬৩.৪১ কি.মি./ঘণ্টা) চলে কাত্রা পৌঁছায় এবং ফিরতি পথে ১২৪৭২ কাত্রা বান্দ্রা টার্মিনাস স্বরাজ এক্সপ্রেস ট্রেন হিসাবে ৩০ ঘণ্টা ৫০ মিনিটে ১৯৫০ কিলোমিটার(৬৩.২৪ কি.মি./ঘণ্টা) পথ অতিক্রম করে বান্দ্রা টার্মিনাসে পৌঁছায়।

যেহেতু ট্রেনটির গড় গতি ৫৫ কি.মি./ঘণ্টা এর উপরে, তাই ইন্ডিয়ান রেলওয়ের নিয়ম অনুযায়ী ট্রেনটিকে সুপার ফার্স্ট ট্রেন এর কাতারে ফেলা হয়।

## রুট
১২৪৭১/৭২ বান্দ্রা টার্মিনাস কাত্রা স্বরাজ এক্সপ্রেস ট্রেনটি বড়োদরা জংশন, রতলম জংশন, কোটা জংশন, নয়া দিল্লি, আমবালা ক্যান্টনমেন্ট জংশন, জলন্ধর ক্যান্টনমেন্ট জংশন এবং জাম্মু তাওয়ি জংশন এর মধ্য দিয়ে শ্রী মাতা বিষ্ণুদেবী কাত্রা জংশন পর্যন্ত চলাচল করে।

## ট্রাকশন
প্রথমদিকে ডুয়েল ট্রাকশন ডাব্লিউসিএএম ১ অথবা ডাব্লিউসিএএম ২/২পি লোকোমোটিভ ট্রেনটিকে মুম্বাই সেন্ট্রাল হতে বড়োদরা পর্যন্ত টেনে নিয়ে যেত। তারপর বড়োদরা হতে একটি ডাব্লিউএপি ৪ লোকোমোটিভ ইঞ্জিন ট্রেনটিকে আমবালা ক্যান্টনমেন্ট পর্যন্ত নিয়ে যেত এবং লুধিয়ানা শেড হতে ডাব্লিউডিএম ৩এ টুইনস ইঞ্জিন জাম্মু তাওয়ি পর্যন্ত নিয়ে যেত।

যেহেতু ২০১২ সালের ৫ ফেব্রুয়ারি ওয়েস্টার্ন রেলওয়েজ ডিসি ইলেকট্রিক ব্যবস্থাকে এসিতে রূপান্তরিত করেছে, ট্রেনটি তার পূর্বে নিয়মিতভাবে বড়োদরা হতে ডাব্লিউএপি ৪ দ্বারা আমবালা ক্যান্টনমেন্ট পর্যন্ত এবং পরে লুধিয়ানা হতে ডাব্লিউ ডিএম লোকোমোটিভ দ্বারা জাম্মু তাওয়ি পর্যন্ত যেত।

জাম্মু সেকশনের জলন্ধরে বিদ্যুৎ সুবিধা প্রাপ্তির পর, এখন ট্রেনটি বড়োদরাতে অবস্থিত ডাব্লিউএ৪ই ইঞ্জিন দ্বারা বান্দ্রা টার্মিনাস হতে জম্মু তাওয়ি পর্যন্ত টেনে নিয়ে যাওয়া হয়।

## সময়সূচি

১২৪৭১ বান্দ্রা টার্মিনাস শ্রী মাতা বিষ্ণুদেবী কাত্রা স্বরাজ এক্সপ্রেস ট্রেনটি প্রতি সোম, বৃহঃস্পতি, শুক্র ও রবিবারে ভারতীয় মান সময় অনুসারে ০৭:৫৫ মিনিটে বান্দ্রা টার্মিনাস ত্যাগ করে এবং পরের দিন ১৭:০০ মিনিটে শ্রী মাতা বিষ্ণুদেবী কাত্রা জংশনে পৌঁছায়।

অপরদিকে ১২৪৭২ শ্রী মাতা বিষ্ণুদেবী কাত্রা বান্দ্রা টার্মিনাস স্বরাজ এক্সপ্রেস ট্রেনটি প্রতি মঙ্গল, বুধ, শুক্র ও শনিবারে ভারতীয় মান সময় অনুসারে ০৯:০০ মিনিটে শ্রী মাতা বিষ্ণুদেবী কাত্রা ত্যাগ করে এবং পরের দিন ১৮:০৫ মিনিটে বান্দ্রা টার্মিনাসে পৌঁছায়।

## তথ্যসূত্র

বিষয়শ্রেণী:ভারতের নামযুক্ত যাত্রীবাহী ট্রেন
ইসরায়েলি শেকেল

**ইসরায়েলি শেকেল** বা **নতুন শেকেল** ( **';  **'; মুদ্রা প্রতীক: **₪**; ব্যাংক কোড: ILS) হল ইসরায়েলের মুদ্রা। শেকেল -এর ভগ্নাংশ হল আগোরা যার মূল্যমান ₪১-র ১০০ ভাগের ১ভাগ।

ইসরায়েলি শেকেল-এর ব্যবহার ইসরায়েল ছাড়া, ওয়েস্ট ব্যাংক ও গাজা ভূখণ্ডতেও হয়।

## ধাতব মুদ্রা

## কাগুজে মুদ্রা

## বিনিময়ের হার

## আরও দেখুন
* ইসরায়েলের অর্থনীতি

## তথ্যসূত্র


বিষয়শ্রেণী:ইসরায়েল
বিষয়শ্রেণী:ইসরায়েলের অর্থনীতি
বিষয়শ্রেণী:ইসরায়েলের ব্যাংক
বিষয়শ্রেণী:ইসরায়েলের মুদ্রা
বিষয়শ্রেণী:মুদ্রা চিহ্ন
বিষয়শ্রেণী:গোল্ডা মেইরের সাংস্কৃতিক চিত্রায়ণ
বিষয়শ্রেণী:১৯৮৬-এ প্রবর্তিত মুদ্রা
কেন্দ্রীয় মানব সম্পদ উন্নয়ন কেন্দ্র

**কেন্দ্রীয় মানব সম্পদ উন্নয়ন কেন্দ্র** মূলত বাংলাদেশের মানব সম্পদের উন্নয়নের উদ্দেশ্যে পরিচালিত একটি প্রশিক্ষণ কার্যক্রম ভিত্তিক প্রতিষ্ঠান।

## অবস্থান
এটি বাংলাদেশের ঢাকা জেলার সাভার পৌরসভায় ব্যাংক টাউন বাসস্ট্যান্ড সংলগ্ন ঢাকা আরিচা মহাসড়কের পশ্চিম পাশে অবস্থিত।

## আয়তন ও প্রতিষ্ঠাকাল
৫.৫৯ একর আয়তনের এ প্রতিষ্ঠানটি ১৯৯৭ সাল থেকে প্রশিক্ষণ কার্যক্রম শুরু করে। তবে আনুষ্ঠানিকভাবে এর উদ্বোধন হয় ২০০৫ সালের ০৩ সেপ্টেম্বর।

## সেবা কার্যক্রম
* যুব উন্নয়ন অধিদপ্তরের বিভিন্ন পর্যায়ের কর্মকর্তা/কর্মচারিদের দক্ষতা বৃদ্ধিমূলক প্রশিক্ষণ কার্যক্রম পরিচালনা করা।
* যুব সমাজকে সু-সংগঠিত, সু-সৃঙ্খল ও উৎপাদনমুখী শক্তিতে রূপান্তরিত করার প্রয়াসে বিভিন্ন ধরনের প্রশিক্ষণ প্রদান করা।
* জাতীয় উন্নয়ন কর্মকাণ্ডে বেকার যুবদের সম্পৃক্ত করার লক্ষ্যে প্রশিক্ষণ প্রদান।
* প্রকল্পভিত্তিক বেকার যুবদের জন্য কারিগরি প্রশিক্ষণের ব্যবস্থা করা।

## তথ্যসূত্র

বিষয়শ্রেণী:বাংলাদেশের গবেষণা প্রতিষ্ঠান
বিষয়শ্রেণী:বাংলাদেশের সরকারি সংস্থা
বিষয়শ্রেণী:সাভার ভিত্তিক প্রতিষ্ঠান
বিষয়শ্রেণী:১৯৯২-এ বাংলাদেশে প্রতিষ্ঠিত
বিষয়শ্রেণী:সাভার ভিত্তিক সংগঠন
বিষয়শ্রেণী:বাংলাদেশের সরকারি মালিকানাধীন কোম্পানি
ফোক্সুন্ডো হ্রদ

**ফোক্সুন্ডো হ্রদ**, (, *Phoksuṇḍo tāl*), হচ্ছে নেপালের শী ফোক্সুন্ডো জাতীয় উদ্যানের একটি আল্পাইন মিঠা পানির অলিগট্রফিক হ্রদ, যা সমুদ্র পৃষ্ট থেকে  উচ্চতায় ডোল্পা জেলায় অবস্থিত। ফোক্সুন্ডো হ্রদের ক্ষেত্রফল  যার মধ্যে জলসীমার আয়তন  নির্গমন পথ । ২০০৪ সালে, হাইড্রলজি ও আবহবিদ্যা বিভাগের জরীপ অনুসারে হ্রদের সর্বোচ্চ পরিমাপকৃত গভীরতা ছিল । ২০০৭ সালের সেপ্টেম্বরে, ফোক্সুন্ডো হ্রদকে রামসাগর ক্ষেত্রর মতো ডিজাইন করা হয়েছে।

হ্রদের দক্ষিণ মাথায়, রিঙ্গমো গ্রামে ৩০,০০০- ৪০,০০০-বছর-পুরনো ধ্বস বাঁধ যা হ্রদকে সৃষ্টি করেছে। বাঁধের পূর্বে, হ্রদের পানি  উচ্চতার জলপ্রপাতের দ্বারা পতিত হচ্ছে।

## ধর্মীয় তাৎপর্য

দক্ষিণ দিকে ২০ টিরও অধিক  স্তূপ রয়েছে, এবং একটি গোম্পা হ্রদের পূর্ব দিকে রয়েছে, যেখানে বার্ষিক উপাসনা এবং পূজাঅর্চনা করা হয়। ঐতিহ্যবাহী তিব্বতি সংস্কৃতি ডোল্পোর উপরের অংশে প্রচলিত রয়েছে; বৌদ্ধ ধর্ম এবং বোন ধর্ম, রিঙ্গমো গ্রামসহ ডোল্পোর নিচের অংশে প্রচলিত।

## গ্যালারী

File:Lake Phoksundo in Dolpo, Nepal.jpg|নেপালের ডোল্পো’তে অবস্থিত ফোক্সুন্ডো হ্রদ
File:Phoksundo - aquamarine greenish blue color lake.jpg|ফোক্সুন্ডো হ্রদ
File:Phoksundo Lake at it's Serenity.jpg|ফোক্সুন্ডো হ্রদ
File:Phoksundo Lake May 1.jpg|ফোক্সুন্ডো হ্রদ
File:Phoksundo Lake1.jpg|ফোক্সুন্ডো হ্রদ


## তথ্যসূত্র

বিষয়শ্রেণী:নেপালের হ্রদ
বিষয়শ্রেণী:নেপালের রামসার স্থান
পাহাং

**পেহাং** হল মালয়েশিয়ার একটি রাজ্য। এটি সারাওয়াক ও সাবাহর পর তৃতীয় বৃহত্তম রাজ্য এবং মালয়েশিয়া বদ্বীপের মধ্যে সর্ববৃহৎ রাজ্য। রাজ্যটি পেহাং নদীর মোহনায় অবস্থিত। এর পূর্বে কেলান্তান রাজ্য, পশ্চিমে পেরাক, শেলানগর ও নেগেরি শেমবিলান রাজ্য, দক্ষিণে জহর রাজ্য এবং উত্তরে তেরেংগানু রাজ্য ও দক্ষিণ চীন সাগর অবস্থিত।

পেহাং রাজ্যের রাজধানী হল কুয়ান্তান এবং রাজকীয় আসন হল পেকান। অন্যান্য গুরুত্বপূর্ণ শহরের মধ্যে জেরানটুট, কুয়ালা লিপিস, টেমেরলোহ। পেহাংয়ের সম্মাননা সূচক আরবি নাম হল *দারুল মাকমুর*।

## ইতিহাস

## রাজনীতি ও সরকার
পেহাংয়ের বর্তমান সংবিধান ২৬ ফেব্রুয়ারি ১৯৫৯ সালে গৃহীত হয়। সংবিধানে ঘোষণা করা হয়েছে যে পেহাং একটি সাংবিধানিক রাজতন্ত্র।

পেহাংয়ের সুলতান হল রাজ্যের সাংবিধানিক শাসক এবং তিনি সুলতান হওয়ার পর থেকে আজীবন অর্থাৎ মৃত্যু অবধি এ দায়িত্বে আসীন থাকেন। ১৯৫৯ এর সাংবিধানিক রাষ্ট্র অনুযায়ী সুলতান হলেন সকল সরকারি সংস্থার প্রধান এবং একইসাথে তিনি রাজ্যের প্রধান বিচারপতিও। এছাড়াও সুলতান আরও কিছু অতিরিক্ত ক্ষমতা ভোগ করে, যেমন তিনি রাজ্যের ইসলাম ধর্মের ধর্মীয় প্রধান এবং তিনি সকল সম্মাননা অধিকারী ও রাজ্যের সকল কাজ তার নামে সম্পন্ন হয়। বর্তমান সুলতান হলেন সুলতান হাজি আহমদ শাহ, তিনি ১৯৭৪ সাল থেকে দায়িত্ব পালন করছেন।

## তথ্যসূত্র

## বহিঃসংযোগ
বিষয়শ্রেণী:মালয়েশিয়ার অঙ্গরাজ্য
বেগনাস হ্রদ

**বেগনাস হ্রদ** নেপালের কাস্কী জেলার লেখনাথ পৌরসভার একটি স্বচ্ছপানির হ্রদ যা পোখরা উপত্যকার দক্ষিণ-পূর্ব অংশে অবস্থিত। ফেওয়া হ্রদ-এর পর, পোখরা উপত্যকার আটটি হ্রদের মধ্যে এটি দ্বিতীয় বৃহত্তম হ্রদ। বৃষ্টির জন্যে এ হ্রদের পানির স্তর আকস্মিকভাবে বৃদ্ধি পায়, এবং সেঁচের কাজে ব্যবহৃত হয়। এই পানির স্তর ১৯৮৮ সালে নির্মিত পশ্চিম নির্গমন নালা, *খুড়ি খলা*র মাধ্যমে একটি ড্যামের ভিতর দিয়ে প্রবাহিত হয়।

## হ্রদ অর্থনীতি
থাম্ব|বেগনাস লেকের মনোরম দৃশ্য যা পর্যটকদের আকৃষ্ট করে
বেগনাস হ্রদ এলাকা অন্যান্য রিসোর্টের সাথে পোখরায় বেড়াতে আসা পর্যটকদের কাছে একটি জনপ্রিয় জায়গা। এ হ্রদের পানি সেঁচের কাজে ব্যবহার করা হয় এবং হ্রদের কিছু অংশ খাঁচাবদ্ধ পদ্ধিতিতে মাছ চাষে ব্যবহৃত হয়। বেগনাস হ্রদ এলাকায় এর আশেপাশে অনেক জলাভূমি রয়েছে, যার অনেকগুলোই দিনে দিনে ধানের জমিতে পরিণত করা হয়েছে।

## তথ্যসূত্র

## বহিঃসংযোগ

*Begnas Fish Festival 
* Photos | Begnas Lake

বিষয়শ্রেণী:নেপালের হ্রদ
বিষয়শ্রেণী:গণ্ডকী প্রদেশ
ঈশান উদয়

**ঈশান উদয়** হ'ল ভারত সরকারের অধীনস্থ বিশ্ববিদ্যালয় অনুদান আয়োগ (The University Grants Commission, UGC) এবং মানব সম্পদ উন্নয়ণ মন্ত্রণালয়-এর (Ministry of Human Resource Development, MHRD) উত্তর-পূর্বের মেধাবী ছাত্র-ছাত্রীদের জন্য প্রদান করা এক বিশেষ বৃত্তি। যেকোনো শাখাতে ১০+২ সফল ভাবে উত্তীর্ণ হওয়া যেসব ছাত্র-ছাত্রী পরবর্তী পর্যায়ের উচ্চ শিক্ষায় নামভর্তি করে এবং যাদের পরিবারের বার্ষিক উপার্জন ৪.৫ লাখ টাকার কম তারা এই বৃত্তির জন্য আবেদন করতে পারে৷ এই বৃত্তি প্রতি বছরে উত্তর-পূর্বের দুই হাজার ছাত্র-ছাত্রী লাভ করে৷ বৃত্তির পরিমাণ প্রতি মাসে ৩,৫০০ টাকার থেকে ৫,০০০ টাকা। বর্তমানে এই বৃত্তির মূল্য মাসে ৭,৮০০ টাকা পর্যন্ত বৃদ্ধি করা হয়েছে। এই বৃত্তি কেবল স্নাতক পর্যায়ের পাঠ্যক্রমে অধ্যয়নের জন্য, স্নাতকোত্তর পাঠ্যক্রমের জন্য নয়৷

এই বৃত্তির জন্য এবার নির্বাচিত হ'লে পুরো স্নাতক পাঠ্যক্রমের সময়ের জন্য (৩/৪/৫ বছরর জন্য) বৃত্তির মেয়াদ প্রযোজ্য হয়। শিক্ষার্থী থাকার প্রমাণ হিসেবে ৩ মাস পর পর বিভাগীয় এবং শিক্ষানুস্থানের প্রধানের স্বাক্ষর থাকা 'continution form' জমা দিতে হয়।

## তথ্যসূত্র

বিষয়শ্রেণী:শিক্ষা
বিষয়শ্রেণী:ভারতের শিক্ষা